cyanic-selkie/wikianc huggingface dataset:
Viktors Alksnis
Biogrāfija
1992. gadā V. Alksnis tika atbrīvots no militārā dienesta un pārcēlās dzīvot uz Krieviju, 1993. gadā apmetās Tučkovā Maskavas apgabalā. Krievijā turpināja politisko darbību. 1995. gadā kļuva par Maskavas apgabala Žukovskas pilsētas mēra vietnieku. Bijis Krievijas Valsts domes deputāts divos tās sasaukumos (abos ievēlēts Odincovas vēlēšanu apgabalā, 2000. gadā, pārstāvot sarakstu "Regioni Rossiji", bet 2003. gadā — "Rodina".). Pēc aiziešanas no Krievijas parlamenta nesekmīgi nodarbojies ar uzņēmējdarbību. 2013. gadā ievēlēts Tučkovas pašvaldībā no sevis veidotās organizācijas "Pilsoniskā izvēle" (ru), kura ieguva pašvaldības padomē 9 no 15 vietām, pārspējot "Vienotās Krievijas" sarakstu. No 2013. līdz 2015. gadam bijis Tučkovas pašvaldības vadītājs; pēc tam "Vienotās Krievijas" deputāti nolika savus mandātus, un saskaņā ar normatīvajiem aktiem padome tika atlaista.
2002. gada 20. februārī Krievijas Valsts Dome pieņēma V. Alkšņa ierosinātos labojumus Krievijas Federācijas likumā "Par pilsonību", kas paredz atvieglotus nosacījumus Krievijas pilsonības iegūšanai bijušajiem PSRS pilsoņiem, kas dzīvo bijušās PSRS teritorijā un nav ieguvuši savas apmešanās valsts pilsonību. 2018. gadā viņš prezidenta vēlēšanās bija komunistu kandidāta Pāvela Grudiņina uzticības persona. 2018. gada 14. aprīlī kopā ar P. Grudiņinu un vēl divām personām ievēlēts par kustības "Krievijas Nacionālpatriotiskie spēki" līdzpriekšsēdētāju.
Viktors Alksnis ir pazīstams atvērtā koda programmatūras atbalstītājs. No kreisi impēriskām pozīcijām aktīvi kritizē Krievijas valdošās aprindas par nekompetenci, pārspīlēto klerikālismu un nepietiekamu militārismu. 2007. gadā viņš paziņoja, ka Krievijas elektronikas nozares sabrukuma dēļ mikroshēmas Krievijas jaunākajām raķetēm tiek ražotas Rīgā. Atbalsta karu Donbasā.
Politiķis bieži kritizē Latvijas valdības iekšpolitiku. V. Alksnim aizliegta iebraukšana Latvijā. Publiski atbalstījis 2014. un 2022. gada Krievijas iebrukumus Ukrainā.
Aleksejs Trošinskis
Spēlētāja karjera
"Dinamo" Trošinskis spēlēja līdz pat 1999.—2000. gada sezonai, kad izcīnīja savu otro Krievijas čempiona titulu un pievienojās Magņitogorskas "Metallurg" rindām. Tās sastāvā gan aizsargs aizvadīja vienu vienīgu sezonu, atgriežoties Maskavas "Dinamo" rindās. "Dinamo" sastāvā Trošinskis spēlēja līdz 2004.—05. gada sezonas izskaņai, kad kopā ar klubu izcīnīja savu trešo Krievijas čempiona titulu.
2010.—11. gada sezonu Trošinskis uzsāka Mitišču "Atlant" sastāvā, taču sezonas otrajā pusē tika aizmainīts uz Čehovas "Vitjaz" vienību. Nākamajā sezonā tika aizmainīts uz Astanas "Baris", kuras sastāvā devās laukumā 12 spēlēs. Pēc sezonas beigām noslēdza karjeru.
Kazahstānas hokeja izlases sastāvā Trošinskis spēlējis 1998. gada olimpisko spēļu turnīrā, kā arī uzreiz vienpadsmit (augstākajā divīzijā - trīs) Pasaules čempionātos.
Precēj' mani precinīki
Tautasdziesmas apdare iespiesta Jurjāna pēdējā darbā, 1921. gadā sakārtotajā latgaļu tautas dziesmu krājumā "Latgolas latvīšu tautas dzīsmes". Te redzam jau tīru kontrapunkta tehniku ar veikli izlietotiem kanoniem un t. s. spoguļa imitāciju, kaut citādi melodijas apstrādājums skan it kā par strupu un pasausi.
Nīderlandes polārstacija
Nīderlandes polārstacija (nl) ir Nīderlandes vasaras polārstacija Arktikā. Izvietojusies Svalbāras arhipelāga lielākās salas Špicbergenas ziemeļrietumos Nīolesunnas pētniecības pilsētiņā. Stacija pieder Groningenas universitātei.
Vēsture
Stacija izveidota 1995. gadā, septiņus gadus pēc tam, kad 1989. gadā tika likvidēta iepriekšējā Nīderlandes polārstacija Kaplī Edža salā. Polārstacija izvietojusies tā sauktajos «Londonas namiņos». Kopējā platība ir 114 m² un vienlaicīgi stacija var uzņemt līdz 10 cilvēkiem. Stacijas zinātnisko programmu pārvalda Groningenas universitātes Arktikas centrs, kas ir daļa no Villema Barenca Polārā institūta, bet par stacijas infrastruktūras uzturēšanu atbild Nīolesunnas īpašniece Kings Bay AS kompānija.
Ziemeļamerikas valstu un atkarīgo teritoriju uzskaitījums
Šajā sarakstā apkopotas visas Ziemeļamerikas valstis un atkarīgās teritorijas. Ziemeļamerikā ir 23 suverēnas valstis un 11 nesuverēnas teritorijas. Saskaņā ar Ziemeļamerikas definīciju, par Ziemeļamerikas dienvidu robežu tiek uzskatīta Panamas—Kolumbijas robeža un Karību reģions, bet par ziemeļu robežu tiek uzskatīts Ziemeļu Ledus okeāns.
Strēlnieku zvaigznājs
"Strēlnieku zvaigznājs" ir 1982. gadā 5 daļās izdota Latvijas dokumentālā filma. Filmas režisors ir Juris Podnieks.
Sižets
Filmā ar veco vīru atmiņu stāstu palīdzību tiek veidots latviešu sarkano strēlnieku portrets. Saruna notiek vēl pēdējā brīdī, kamēr viņi paši var runāt par savas izvēles motivāciju, par to, ko viņi aizstāvēja, ko ieguva un kā nācās par to visu samaksāt. Jo šajā vēstures stāstā ietilpst gan Pirmā pasaules kara cīņas, gan līdzdalība Krievijas revolūcijā un pilsoņu karā, gan trīsdesmito gadu represijas, kas tik lietišķi un nežēlīgi izrēķinājās ar tiem, kuri domājās atraduši jaunu dzimteni un atraduši savu vietu jaunās pasaules celtniecībā – ar tiem, kas palika Padomju Krievijā.
Makopse
Makopse (krievu: Макопсе) ir kūrorta apkaime Sočos, Krasnodaras novadā, Krievijā.
Nosaukums radies no Makopses upes. Galvenā ekonomikas nozare ir tūrisms.
Apkaimē dzīvo aptuveni 2000 cilvēku, galvenokārt krievi, grieķi, armēņi un adigi.
Klimats
Klimats ir mitrs subtropisks.
Gada vidējā gaisa temperatūra ir aptuveni +13,5°C, vidējā jūlija temperatūra ir aptuveni +24°C, bet vidējā janvāra temperatūra ir aptuveni +6°C.
Rajoni
Makopse vēsturiski ir sadalīta trijās daļās — Makopse (ziemeļu daļa), Augšējā Makopse (centrālā daļa) un Apakšējā Makopse (dienvidu daļa).
Ārons Švarcs
Švarcs bija iesaistīts RSS tīmekļa sindikācijas failu formāta, Markdown iezīmēšanas valodas, Creative Commons organizācijas, web.py mājaslapu ietvara izveidē, tāpat ir viens no Reddit ziņu mājaslapas dibinātājiem. 2009. gadā palīdzēja uzsākt progresīvo pārmaiņu kampaņas komiteju, lai uzzinātu vairāk par efektīvu tiešsaistes aktīvismu. 2010. gadā Švarcs kļuva par zinātnisko līdzstrādnieku Hārvarda Universitātes Safras pētījumu laboratorijā. Viņš nodibināja tiešsaistes grupu Demand Progress, kas pazīstama ar savu kampaņu pret ASV pretpirātisma likumu SOPA (Stop Online Piracy Act). 2003. gadā sāka darboties Vikipēdijā angļu valodā.
2011. gadā Švarcu arestēja Masačūsetsas Tehnoloģiju institūta policija par ielaušanos datorsistēmu uzlaušanu un vairāku miljonu maksas zināntisko publikāciju lejupielādi no JSTOR datubāzes. Švarcs bija plānojis lejupielādētos materiālus publicēt brīvai piekļuvei. Kopējais prokuroru noteiktais sods bija miljons dolāru naudas sods, 35 gadi cietumā, aktīvu konfiskācija un uzraudzīta atbrīvošana. Švarcs atteicās no vienošanās par mazāku sodu (6 mēneši federālajā cietumā). tika atrasts savā Bruklinas dzīvoklī, kurā bija pakāries. Pēc Švarca pašnāvības prokuratūra atsauca apsūdzības.
Kosmiskais starojums
Kosmiskais starojums ir ar augstu enerģiju apveltītu elementārdaļiņu plūsma, kas galvenokārt nāk no Saules sistēmas ārpuses. Ir divu veidu kosmiskie starojumi: primārais un sekundārais starojums. Primāro starojumu veido protoni un atomu kodoli, bet sekundārais starojums ir citu elementārdaļiņu plūsma, kas nonāk uz Zemes virsmas, primārajam starojumam iedarbojoties uz Zemes atmosfēru. Šādu sekundāro plūsmu, kas rodas, kosmisko staru daļiņai ar milzīgu enerģiju saduroties ar atmosfēras atomiem, sauc par kosmiskajām šaltīm. Kosmiskais starojums veido daļu no dabiskās radiācijas fona.
Kosmisko starojumu 1912. gadā atklāja Austrijas fiziķis Viktors Hess. 1936. gadā par to viņš saņēma Nobela prēmiju fizikā.
Balašova (Ludzas novads)
Balašova ir ciems Pureņu pagastā, Ludzas novadā. Atrodas 266 km attālumā no Rīgas.
Ciema apkārtnē atrodas Auziņu katoļu baznīca.
Eižens Šmits
Eižens Štāls Šmits (da; dzimis, miris ) bija dāņu sporta šāvējs, vieglatlēts un virves vilkšanas pārstāvis, olimpiskais čempions virves vilkšanā. Viņš ir startējis divās vasaras olimpiskajās spēlēs — 1896. gada Atēnu un 1900. gada Parīzes spēlēs.
1896. gada vasaras olimpiskās spēles
Šmits 1896. gada vasaras olimpiskajās spēlēs startēja divos sporta veidos — šaušanā un vieglatlētikā.
1912. gada vasaras olimpiskās spēles
1912. gadā viņš atgriezās olimpiskajās spēlēs Stokholmā. Šoreiz viņš bija Dānijas airēšanas komandas vadītājs.
SKS 45. ekspedīcija
Ekspedīcijas gaita
14. novembrī sabojājās viens no amerikāņu segmenta elektrības komutācijas blokiem, tādējādi elektroenerģijas piegāde stacijai samazinājās par aptuveni 10 %. Lai bloku nomainītu, būs nepieciešama kosmonautu iziešana kosmosā.
1953. gada pasaules čempionāts cīņas sportā
1953. gada pasaules čempionāts grieķu-romiešu cīņā notika no 17. līdz 19. aprīlim Neapolē (Itālija).
Mahāvīra
Mahāvīra (sa, mahāvīraḥ — "lielais varonis"), zināms arī kā Vardhamāna vai Džina Mahāvīra, ir džainisma un džainisma filozofijas pamatlicējs. Viņš sludināja 6. un 5. gadsimtā p.m.ē. un ir budas Sidhārtas Gautamas laikabiedrs. Mahāvīra praktizēja stingru dzīvesveidu un aicināja to darīt arī viņa sekotājiem. Viņš stingri ievēroja ahimsu. Mahāvīra esot sevi nomērdējis badā. Mūsdienās Mahāvīra ir ļoti nozīmīgs džainisma mitoloģiskais varonis.
Verstapens
Verstapens (nl, saīsinājumā no van der stappen — 'no stepes'; sieviešu dzimtē Verstapena) ir nīderlandiešu cilmes uzvārds. Cilvēki ar šo uzvārdu:
Dž. P. Morgans
'''Džons Pīrponts "Dž P." Morgans''' (dzimis, miris ) bija amerikāņu finansists, baņķieris, filantrops un mākslas kolekcionārs. Viens no redzamākajiem ASV finansistiem 19. gadsimta beigās—20. gadsimta sākumā.
Dzimis velsiešu izcelsmes amerikāņu finansista ģimenē. Apguvis izglītību Eiropā. Pēc tēva nāves 1890. gadā pārņēma tēva biznesu. 1892. gadā veica vairāku uzņēmumu konsolidāciju, izveidojot kompāniju General Electric. 1901. gadā konsolidācijas rezultātā izveidoja U.S. Steel. 1907. gada oktobrī ASV sākās biržas panika. Krīzei padziļinoties, Dž. P. Morganam, ieguldot personīgos līdzekļus un pārliecinot citus finansistus darīt to pašu, izdevās pārvarēt šo krīzi. Lielā mērā reaģējot uz šo krīzi 1913. gadā ASV tika izveidota Federālo rezervju sistēma. 1913. gadā Morgans atstāja biznesu dēlam Dž. P. Morganam jaunākajam.
Morgans dibinājis kopš 1924. gada publisko Morgana bibliotēku un muzeju (Morgan Library & Museum) Ņujorkā.
.ky
.ky ir augšējā līmeņa domēns (ccTLD), kura paredzētais pielietojums ir saistīts ar Kaimanu Salām. Domēns izveidots 1995. gadā. Domēna sponsors ir Information and Communications Technology Authority, kas nodrošina arī domēnu reģistrēšanu. Lai reģistrētu domēnu, ir jābūt Kaimanu Salu pilsonim vai uzņēmumam jābūt reģistrētam šajā valstī.
Ārējās saites
Toppdomän
Siemens Arena
Siemens Arena ir daudzfunkcionāla halle Viļņā, Lietuvā. Otra lielākā pēc sēdvietu un stāvvietu skaita iekštelpu halle un pasākumu vieta Lietuvā. Arēna atklāta 2004. gada 30. oktobrī. Mājas spēles šajā arēnā aizvada basketbola klubs Viļņas "Lietuvos rytas", taču tās izmantošana paredzēta arī citiem sporta, mūzikas, kultūras un izklaides pasākumiem.
Teodors Plūme
Kārlis Teodors Plūme (, miršanas datums nav zināms) bija Latvijas sabiedrisks darbinieks, politiķis. Bijis Tautas padomes loceklis un Latvijas Satversmes sapulces deputāts. Bijis LSDSP, vēlāk — Mazinieku partijas biedrs.
Biogrāfija
Kārlis Teodors Plūme dzimis (pēc vecā stila — ) Ērģemes pagasta Brentu muižas kalpa Miķeļa Plūmes un Minnas dzimušas Sūna dēls. Pēc pagasta un draudzes skolas beigšanas sagatavojies pašmācības ceļā un nolicis tautskolotāja eksāmenu. Pēc tam darbojies par skolotāju Kaģjeves pagasta (et:Kaagjärve vald) skolā.
Par piedalīšanos 1905. gada revolūcijā izsūtīts administratīvā kārtā uz Sibīriju. 1906. gada rudenī no trimdas izbēdzis, atgriezies Rīgā un dzīvojis zem sveša vārda. Vēlāk aizbraucis uz Lietuvu, kur strādājis kā tehniķis pie zemesceļu būvēm, un vēlāk kā kulturtehniķis pie zemes ierīcības darbiem. Pašmācības ceļā papildinājies būvniecībā un nolicis būvtehniķa eksāmenu. Darbojies kā inženieris dažādos privātos uzņēmumos un arī Krievijas zemnieku zemes bankās. 1916. gadā brīvprātīgi iestājies kara dienestā, dienējis Valkā. 1917. gadā bijis Valkas apriņķa milicijas priekšnieks.
1919. gadā ieradies Rīgā un kā sociāldemokrātu pārstāvis kļuvis par pagaidu parlamenta — Tautas padomes — locekli. Vēlāk ievēlēts valsts pirmajā vēlētajā parlamentā — Satversmes sapulcē — no Latvijas Sociāldemokrātiskās strādnieku partijas saraksta. Drīz pēc tam, partijai šķeļoties, pievienojies jaunizveidotajai Mazinieku partijai. . Bijis budžeta komisijas sekretārs.
Veļ Sīzifs akmeni
"Veļ Sīzifs akmeni" ir 1985. gadā 2 daļās izdota Latvijas dokumentālā filma. Filmas režisors ir Juris Podnieks.
Sižets
Tēlnieki Arta Dumpe, Aivars Gulbis un Oļegs Skarainis sarunājas ar filmas autoriem par to, kāda ir mākslinieka sūtība un kāds ir mākslinieka liktenis.
Tauron Arena Kraków
Tauron Arena Kraków ir daudzfunkcionāla halle Krakovā, Polijā. Lielākā, pēc sēdvietu un stāvvietu skaita, iekštelpu halle un pasākumu vieta Polijā. Arēna nodota ekspluatācijā 2010. gada 1. maijā.
React
React ir JavaScript bibliotēka lietotāja saskarņu veidošanai. Bibliotēku uztur Facebook un individuālu izstrādātāju un uzņēmumu kopiena. Uz React bāzes var izstrādāt vienas lapas tīmekļa lietotnes (SPA) vai arī mobilās lietotnes. Taču React atbild vienīgi par datu attēlošanu, tāpēc pilnvērtīgām lietotnēm nepieciešamas citas bibliotēkas lietotnes stāvokļa pārvaldīšanai, maršrutēšanai, mijiedarbībai ar API.
React izveidoja Facebook programmētājs Džordans Volks. Tā pirmoreiz Facebook tika izmantota 2011. gadā jaunumu plūsmā, 2012. gadā tā tika ieviesta Instagram. 2015. gadā tika izziņots React Native, ar kura palīdzību var veidot lietotnes Android, iOS vidē ar React palīdzību.
1987. gada Pasaules čempionāts hokejā
1987. gada Pasaules čempionāts hokejā notika Vīnē, Austrijā, no 1987. gada 17. aprīļa līdz 3. maijam. Tas bija 52. Pasaules čempionāts hokejā.
Etiopijas impērija
Etiopijas impērija pastāvēja no 1270. līdz 1974. gadam. Senāk zināma arī kā Abesīnija, viena no divām Āfrikas valstīm, kas 20. gadsimta sākumā bija brīvas no Eiropas koloniālās kundzības.
No 1936. līdz 1941. gadam to okupēja fašistiskā Itālija. Pēdējais imperators Haile Selasije I valdīja no 1930. līdz 1974. gadam.
Alaja ieleja
Alaja ieleja (ky) ir ap 180 km gara un 8 līdz 25 km plata starpkalnu ieplaka Kirgizstānas dienvidos, Pamira-Alaja kalnu sistēmā. Izvietojusies starp Alaja grēdu ziemeļos un Pamiram piederīgo Aizalaja grēdu dienvidos. Augstums no 2240 m vjl rietumos līdz 3536 m austrumos Taunmurunas pārkāpē. Cauri ielejai austrumu—rietumu virzienā tek Kizilsū upe uz Tadžikistānu. Neliela ielejas daļa pieder Austrumu Kizilsu baseinam, kas tek no ledāja pie Taunmurunas pārkāpes uz austrumiem, uz Ķīnu. Ielejā kontinentāls, sauss klimats, rietumu daļā — pustuksnesis, austrumu — kalnu stepes, subalpīnās un alpīnās pļavas. Lielākā apdzīvotā vieta ir Saritaša, caur kuru no Ošas uz Horugu iet Pamira trakts, kā arī autoceļš uz Ķīnu austrumos un Džirgatolu Tadžikistānā rietumos.
Elvīra Ēberga
Elvīra Kārina Ēberga (sv; dzimusi Kirunā) ir zviedru biatloniste,  čempione stafetē un divu sudraba medaļu ieguvēja.
Karjera
Ar biatlonu sākusi nodarboties 2006. gadā. Viņas vecākā māsa Hanna arī ir biatloniste. 2017. gada Pasaules čempionātā junioriem Brezno izcīnīja bronzas medaļu 10 km individuālajā distancē jauniešu (U-19) vecuma grupā. Nākamajā gadā, kad Pasaules čempionāts junioriem norisinājās Otepē, joprojām startēja jauniešu vecumā grupā un izcīnīja trīs zelta medaļas — sprintā, individuālajā distancē un stafetē. 2018.—2019. gada sezonā debitēja pieaugušo sacensībās, piedaloties IBU kausā. 2019. gada Pasaules čempionātā junioriem ieguva bronzas godalgu stafetē, startējot jau junioru (U-21) konkurencē.
Pasaules kausa sacensībās debitēja Estešundā ar 12 vietu sprintā. Tajā pašā posmā stafetes komandas sastāvā izcīnīja 3. vietu. Piedalījās 2020. gada Pasaules čempionātā Antholcā, kur labāko individuālo rezultātu sasniedza sprintā, ieņemot 13. vietu, bet ar stafetes komandu ieņēma 5. vietu. Kontiolahti pirmo reizi individuāli izcīnīja godalgotu vietu PK posmos, iegūstot 3. vietu sprintā. Divas dienas vēlāk izcīnīja savu pirmo uzvaru stafetes komandas sastāvā.
Oguči Oņevu
Oguči Oņevu (en, dzimis ) ir bijušais ASV futbolists, spēlēja aizsarga pozīcijā, bijis ASV futbola izlases dalībnieks.
Savas karjeras laikā spēlējis Francijā, Beļģijā, Anglijā, Itālijā, Nīderlandē, Portugālē, Spānijā un ASV.
ASV futbola izlases sastāvā debitējis 2004. gadā. Piedalījies 2006. un 2010. gada FIFA Pasaules kausā. Kopumā izlases labā aizvadījis 69 mačus un guvis 6 vārtus.
Sasniegumi
La Louvière
Standard Liège
Twente
Menahems Orens
Menahems Orens (he; dzimis Mečislavs (Mendelis) Hvojniks (pl); Sloņima —  Telaviva) bija Polijas un Izraēlas šahists.
Biogrāfija
1920. gados bijis viens no Krakovas spēcīgākajiem šahistiem. Trīs reizes uzvarējis pilsētas šaha čempionātos (1919, 1925, 1926). Piedalījies divu Polijas šaha čempionātu finālos. 1926. gadā Varšavā dalījis 8.—9. vietu, bet 1927. gadā Lodzā ieņēmis 5.—7. vietu. 1929. gadā Polijas komandu šaha čempionātā izcīnījis trešo vietu Krakovas pilsētas komandas sastāvā.
1930. gadu beigās pārcēlies no Krakovas uz Rovno. 1938. gadā uzvarējis pilsētas šaha čempionātā. Otrā pasaules kara laikā dzīvojis Padomju Savienībā, jo pēc Polijas sakāves 1939. gadā Rovno nonāca tās sastāvā. Pēc kara 1945. gadā atgriezies Polijā, taču jau 1949. gadā caur Čehoslovākiju un Austriju pārcēlies uz Izraēlu, kur mainījis savu vārdu un uzvārdu uz Menahems Orens. Arī šeit viņš aktīvi piedalījies šaha dzīvē. 1951. gadā uzvarējis Telavivas pilsētas un Izraēlas šaha čempionātos, bet gadu vēlāk kļuvis par divkārtējo Telavivas šaha čempionu.
Pārstāvējis Polijas un Izraēlas komandas Pasaules šaha olimpiādēs, kurās piedalījies 4 reizes (1928, 1952-1956). Komandu vērtējumā izcīnījis bronzas medaļu 1928. gadā Polijas izlases sastāvā.
Gliese 581 e
Gliese 581 e ir citplanēta, kas atrodas 6,13 pc attālumā no Zemes Svaru zvaigznājā. Planēta riņķo ap zvaigzni Gliese 581 vidēji 0,028 AU attālumā. Planētas orbītas ekscentriciāte ir 0,0261. 1 gads uz planētas ilgst 3,149 Zemes dienas ilgi un tā sver tikai 2,5 reizes vairāk par Zemi, tāpēc tā tiek klasificēta, kā Superzeme.
Planētu atklāja 2009.gada 21.aprīlī.
Ieraugot planētas orbitālos parametrus, varētu domāt, ka uz tās ir tikpat karsti, kā martenkrāsnī, bet patiesībā karstums ir mērenāks — uz planētas patiesībā karstums ir starp cepeškrāsni un ugunskuru, jo zvaigzne Gliese 581 sarkanais punduris, kurš ģenerē salīdzinoši maz siltuma salīdzinājumā ar Sauli. Cilvēks uz šīs karstās planētas saulē varētu sajusties tā kā ļoti karstā tvaika pirtī, ja vien tās atmosfēras sastāvs būtu pieskaņots cilvēka dzīvībai. Planētas vidējā temperatūra ziemā ir 382 °C, bet vasarā karstums sasniedz vidēji 399 °C. Īsā apriņķošanas perioda dēļ planētai eksistētu dienas un nakts puslodes. Nakts pusē diemžēl būtu vēss, bet dienas pusē temperatūras svārstītos no 300 °C līdz 500 °C.
Gravitācija uz šīs planētas varētu būt apmēram tāda pati, kā uz Zemes.
Kārlis Lībtāls
Kārlis Lībtāls (dzimis, miris 1969. gadā) bija latviešu inženieris un politiķis, Latvijas Satversmes sapulces deputāts.
Biogrāfija
Dzimis Raiskuma pagastā. Ieguvis tehnisko izglītību Vācijā, savu pirmo inženiera-elektriķa praksi viņš izgāja Baku.
1918. gada rudenī atgriezās Latvijā. 1920. gadā ievēlēts Satversmes Sapulcē, kur izveidoja atsevišķu nelielu frakciju — Bezzemnieku agrāro savienību.
Nopircis Morisona pansiju Baldonē. 1926. gadā ierīkojis sudrablapsu fermu.
No 1944. gada rudens uzturēja sakarus ar Latvijas Centrālo padomi, 1945. gada ziemā Ventspilī strādāja par komandantūras tulku. Apcietināts 1945. gada maijā, 1946. gadā tiesā attaisnots.
Ģimene
1908. gadā Maskavā precējies ar Augstāko sieviešu kursu kursanti Zinaidu Jevnoviču. 1915. gadā Petrogradā piedzima vienīgā meita — Nadežda Lībtāle (precējusies Kravčenoka, Feldmane) (1915 Petrogradā — 2003 Rīgā) — filoloģijas doktore.
Hidrometrija
Hidrometrija ir sauszemes hidroloģijas nozare, kas izstrādā ūdens objektu pētīšanas un hidroloģiskā režīma mērīšanas metodes, kas balstās uz regulāriem novērojumiem.
Lieljumpravas muiža
Vēsture
Jumpravas muiža izveidojās cisterciešu ordenim gar Daugavas krastiem piešķirtajās teritorijās. Zināms, ka 1256. gadā Rīgas arhibīskaps Alberts, Rīgas domkapituls un Vācu ordeņa vicemestrs Ludviķis vienojās par likvidētās Sēlijas bīskapijas Daugavas kreisā krasta zemju sadalīšanu ar nosacījumu, ka "Rīgas Marijas Magdalēnas cisterciešu klostera jumpravas patur to jūdzi garo un plato starpgabalu, kas atrodas iepretim Koknesei sēļu zemē starp arhibīskapa un ordeņa daļām". 1257. gadā Rīgas arhibīskaps Alberts apstiprināja, ka uz Livoniju uzaicinātajām cisterciešu klostera mūķenēm tiek piešķirts ciems 27 km lejpus Kokneses pils (Pepholt, vēlākā Lieljumprava), kā arī viena jūdze Sēlijas zemes Daugavas pretējā krastā, 100 arklu zemes sadalītajā Zemgalē un 50 arklu zemes Upmalē (tagad Jumprava (Mežotnes pagasts)). 1260. gadā Romas pāvests Aleksandrs IV atjaunoja Rīgas cisterciešu klostera privilēģijas un apstiprināja, ka tam pieder Pepoldes ciems ar zemi pie upes, ko sauc par Daugavu (terram, quam habetis prope fluvium, qui nominatur Duna), 50 arklu zemes Upmalē (Upemelle) un 100 arklu zemes Zemgalē (Sascegele et Serpen Dobenes pilsnovadā).
Pēc Livonijas kara Polijas-Lietuvas valdnieks Stefans Batorijs agrākās cisterciešu zemes, ieskaitot Parģenes muižu (Pargenhof) piešķīra jezuītiem. Pēc to padzīšanas no Zviedru Vidzemes, zviedru ķēniņš Gustavs II Ādolfs 1628. gadā viņiem konfiscētās muižas piešķīra monētu kalējam Martinam Vulfam, kura mantinieki to 1636. gadā par 12 440 dālderiem pārdeva komisāram Heinriham Štrubergam (vēlākajam baronam Kronšternam). Muižas zemes Daugavas labajā krastā sāka dēvēt par Lieljumpravas muižu, bet kreisajā krastā - par Mazjumpravas muižu. 1760. gadā Krievijas ķeizariene Elizabete Jumpravas un Krapes muižas atdāvināja Septiņgadu kara ģenerālim grāfam Zaharam Černišovam (Захар Чернышёв, 1722-1784), kas tās drīz pārdeva par "Vidzemes pusķēniņu" sauktajam Oto Hermanim fon Fītinghofam-Šēlam.
Jumpravas baznīcā kalpojuši tie paši mācītāji, kas Lielvārdē, jo Lieljumpravas draudzes novads bija apvienots ar Lielvārdes draudzes novadu. Galvenā bijusi Lielvārdes baznīca ("mātes baznīca"), bet Jumpravas baznīca tikusi minēta kā "meitas baznīca". Pirmā pasaules kara laikā 1915. gadā muižas kungu māja tika pamesta un kauju laikā nopostīta.
Balbiši (Čornajas pagasts)
Balbiši ir apdzīvota vieta Rēzeknes novada Čornajas pagastā. Izvietojies pagasta vidienē, netālu no autoceļa P55, 4 km no pagasta centra Čornajas, 15 km no novada centra Rēzeknes un 259 km no Rīgas.
Nečkava
Nečkava ir pilsēta Vācijā, Saksijas zemē, Fogtlandes apriņķī. Pie pilsētas atrodas 1851. gadā celtais 78 metrus augstais Gelčas dzelzceļa viadukts (Göltzschtalbrücke) - lielākais ķieģeļu tilts pasaulē.
Vēsture
Pilsēta attīstījusies ap Nečkavas pili.
Debesu sala
"Debesu sala" ir 1997. gadā izdota Latvijas dokumentālā filma. Filmas režisors un scenārija autors ir Ivo Kalpenieks.
Sižets
Filmas galvenais varonis ir 17 gadus vecs jaunietis, kurš dzīvo uz salas purva vidū. Vienīgā viņa nodarbošanās ir viņa dzīves uzzīmēšana.
.mo
.mo ir augšējā līmeņa domēns (ccTLD), kura paredzētais pielietojums ir saistīts ar Makao. Domēns izveidots 1996. gadā. Domēna sponsors ir Makao universitāte, bet domēnu reģistrēšanu nodrošina MONIC.
Ārējās saites
Toppdomän
Primorskoahtarska
Primorskoahtarska (krievu: Приморско-Ахтарск) ir pilsēta Krasnodaras novadā, Krievijā.
Primorskoahtarska atrodas Krasnodaras novada ziemeļrietumu daļā, 151 km attālumā no Krasnodaras, Azovas jūras piekrastē.
Saitama Super Arena
Saitama Super Arena ir daudzfunkcionāla halle Saitamā, Japānā. Lielākā, pēc sēdvietu un stāvvietu skaita, iekštelpu halle un pasākumu vieta Japānā. Arēna nodota atklāta 2000. gada 1. septembrī.
Primorskoahtarska
Ekonomika
Pilsētas ekonomikas pamatā ir zvejniecība, zivkopība un zivju pārstrāde, Primorskoahtarska atrodas daudzas zvejnieku biedrības. Pastāv arī tūrisma nozare.
Tikai tā!
"Tikai tā!" ir Ulda Marhilēviča dziesma ar Guntara Rača vārdiem, kuru 1987. gada mūzikas un mākslas festivālā "Bildes" pirmo reizi atskaņoja "Liepājas brāļi".
Festivālam īpaši radīto jaundarbu sākotnēji izpildīja brāļi Ainars un Dainis Virgas, brāļi Valdis un Andris Alviķi, brāļi Rodrigo un Ivo Fomini, brāļi Tālis un Uldis Marhilēviči, kā arī Guntars Račs. Dziesma kļuva par festivāla "Bildes" oficiālo himnu un 1988. gada "Mikrofona aptaujā" ieguva 11. vietu.
2018. gadā "Tikai tā!" ieguva 57. vietu Radio SWH rīkotajā LVtop100 aptaujā.
Ornamentētā pļavērce
Ornamentētā pļavērce (Dermacentor reticulatus), ir ērču kārtas zirnekļveidīgais no ganību ērču dzimtas.
Mātītes izmēri ir 3,8 līdz 4,2 mm robežās, un līdz 10 mm pēc barošanās. Ērču tēviņa izmēri ir no 4,2 līdz 4,8 mm. Ornamentētā pļavērce ir sastopama Eiropā un Āzijas rietumos, pārsvarā ataugušās pļavās un mežainēs. Tās pārnēsā tos pašu slimību ierosinātājus ko ganību ērces – encefalīta vīrusu, borēlijas, kā arī suņiem, vilkiem un lapsām potenciāli nāvējošo slimību babeziozi.
Latvijas Entomoloģijas biedrība izvēlējās ornamentēto pļavērci par 2020. gada bezmugurkaulnieku.
Oņegas līcis
Oņegas līcis (ru) ir līcis Baltajā jūrā, atrodas dienvidrietumos no Arhangeļskas pilsētas.
Līcī ietek vairākas lielas upes, tai skaitā Oņega, Kema un Viga. Paisumu augstums līdz 2,72 metriem, vidēji 185 dienas gadā līcis ir klāts ar ledu. Līča salas ir klātas ar tundru un pundurbērzu. Pats lielākais arhipelāgs — Solovecas salas, kur atrodas Solovecas klosteris. Kijas salā, netālu no Oņegas grīvas, atradās vēsturisks Krestnijas klosteris (1656—1922).
Jānis Krēsliņš (bibliotekārs)
Jānis Krēsliņš (1955) ir Zviedrijas Nacionālās bibliotēkas vecākas akadēmiskais bibliotekārs.
KRONUS
KRONUS ir kompānija Latvijā, kas nodarbojas ar koka iepakojuma ražošanu un pārdošanu, koka mājiņu izgatavošanu un dārza piederumu un kastu izstrādi. KRONUS ir arī lielākais palešu apmaļu ražotājs visā pasaulē. Uzņēmuma ražotne atrodas Ulbrokā, kur ir arī galvenais birojs.
Vēsture
Uzņēmumu dibinājis Aleksandrs Minajevs, Kronus uzsāka biznesa darbību kā pārvadājumu kompānija, kas organizēja kravu pārvadājumus un pārdeva lietotas paletes. Turpmākā attīstība norisinājās šādi:
Darbība
Uzņēmums Kronus nodarbojas ar koka iepakojumu ražošanu un tirdzniecību. Uzsvars ražošanā tiek likts uz koka palešu, palešu apmaļu un dažādu piemērotu aksesuāru ražošanu. Šie koka iepakojumi tiek izmantoti, lai uzglabātu un transportētu dažāda veida produktus. Uzņēmuma galvenie klienti ir saistīti ar inženierijas industriju un dažāda veida metāla apstrādi. Kronus savu produkciju pārdod vairāk kā 53 valstīs visā pasaulē un saražo vairāk kā 8 miljonus produkcijas vienību gadā. Ražošanas platība ir 65 000 kvadrātmetru liela. 2014. gadā uzņēmums ir veicis investīcijas 2 miljonu apmērā, jaunu ražošanas telpu izveidē, infrastruktūrā un energoefektivitātes uzlabošanā.
Šobrīd KRONUS ir mātesuzņēmums DIY un dāzkopības brendam "Upyard", kas ražo dārza kastes, statīvus, dobju apmales un dārza mājiņas.
Ubejras ezers
Ubejras ezers (fr) ir beznoteces saldūdens ezers Alžīrijas galējos ziemeļaustrumos, pie robežas ar Tunisiju, Kālas nacionālā parka teritorijā.
Kopš 1983. gada ezers ir Rāmsaras vieta. Ezerā daudz zivju, tai skaitā retas. Vienīgā vieta Alžīrijā, kur aug peldošais ezerrieksts un lēpes. Ievērojama putnu pulcēšanās vieta, sastopama sultānvistiņa (Porphyrio porphyrio), zivjērglis, baltgalvas zilknābis, meža zoss, jūras krauklis, brūnais ibiss, sārtais flamings. No zīdītājiem sastopams Eiropas ūdrs.
Jori Lehtere
Jori Lehtere (dzimis 1987. gada 23. decembrī) ir somu hokejists, centra uzbrucējs, Somijas hokeja izlases dalībnieks. Pašlaik (220) Lehtere spēlē KHL kluba Maskavas "Spartak" sastāvā.
Spēlētāja karjera
Profesionāļa karjeru Lehtere uzsāka 2006.—07. gada sezonā, kad pēc ilgāka kluba sistēmā aizvadīta laika, uzbrucējs debitēja SM līgas vienības Helsinku "Jokerit" sastāvā. 2007.—08. gada sezonu hokejists aizvadīja jau Tamperes "Tappara" rindās. 2008.—09. gada sezonas otrajā pusē viņš pievienojās AHL klubam Peorijas "Rivermen", taču vasarā atgriezās Tamperē, 2009.—10. gada sezonu noslēdzot kā SM līgas rezultatīvākais spēlētājs. 2010. gada vasarā Lehtere pievienojās KHL klubam Jaroslavļas "Lokomotiv", taču pēc tajā aizvadītas sezonas pārcēlās uz Novosibirskas "Sibir". "Sibir" rindās spēlēja trīs gadus.
Saums
Saums (ar, ṣawm — ‘gavēnis’), arī uraza, ir gavēšana, ko musulmaņi ievēro ramadānā, tas ir viens no pieciem islāma pīlāriem. Pēc ramadāna mēneša sākas dzīru svētki, kuru laikā gavēšana netiek veikta un to uzskata par grēku.
Jori Lehtere
Spēlētāja karjera
2014. gada jūlijā noslēdza divu gadu līgumu ar Sentluisas "Blues", rudenī arī debitējot NHL. Savu pirmo NHL sezonu Lehtere noslēdza ar 44 rezultativitātes punktiem. 2017. gada jūnijā Lehtere tika aizmainīts uz Filadelfijas "Flyers". 2018.—19. gada sezonā "Flyers" rindās aizvadīja vairs tikai 27 spēles.
2019. gada jūnijā noslēdza līgumu ar KHL klubu Sanktpēterburgas SKA, nākamo sezonu pavadot tās sastāvā. Tad pievienojās Maskavas "Spartak".
Somijas hokeja izlases rindās izcīnījis bronzas medaļas 2014. gada Olimpiskajās spēlēs, spēlējis arī 2010. un 2014. gada Pasaules čempionātā.
Piorijas "Rivermen"
Piorijas "Rivermen" bija hokeja komanda, kas bāzēta Piorijā, ASV, un spēlē Amerikas hokeja līgā. Komanda dibināta 2005. gadā un tā bija Sentluisas "Blues" fārmklubs.
Uz augšu (dziesma)
Uz augšu ir Jurjānu Andreja kora dziesma ar Poruka vārdiem, ko dziesmusvētku kopkoris dziedāja 1933. gada Astotajos latvju dziesmu svētkos.
Šo dziesmu Jurjāns komponēja 1913. gadā un to pirmoreiz atskaņoja koris Teodora Reitera vadībā divus gadus vēlāk Pēterpilī. Reliģiskā inspirācijā tapusī "Uz augšu" palikusi kā pēdējais mākslinieciski spēcīgākais autora kordarbs.
Ja visa Jurjānu Andreja mūza kā komplekss atklāj diezgan dažādas kvalitātes, radot ilūziju, it kā tajā būtu strauji pārdzīvoti vairāki rūguma laikmeti, tad pieminamā dziesma ir skaists piemērs tam Jurjāna darba cēlienam, kad viņš šiem laikmetiem jau bija garām. Diemžēl pēc tam Jurjāna daiļradē klāt tikpat kā nekas lielāks vairs nenāca.
DX 200
DX 200 ir ciparu automātiskā telefona centrāle, kuru piedāvā uzņēmums Nokia Siemens Networks.
Bantu valodas
Bantu valodas ir Nigēras-Kongo valodu saimes atzars. Pēc valodu portāla Ethnologue datiem šajā valodu grupā ietilpst 537 valodas. Sīkāk bantu valodas iedala centrālajās bantu valodās (345 valodas) un ziemeļrietumu bantu valodās (192 valodas). Lielākā bantu valoda pēc runātāju skaita ir svahili. Tā aptuveni 30 miljoniem cilvēku ir kā otrā valoda. Svahili kā dzimtā valoda ir tikai 5 miljoniem cilvēku. Kā dzimtā valoda visizplatītākā ir šonu valoda (gandrīz 11 miljoniem cilvēku tā ir dzimtā valoda). Starp lielākajām bantu valodām ir vēl zulu valoda, kiņaruanda un kirundi.
DX 200
Apraksts
DX 200 ir daudzpusīga, droša pret kļūdām, modulāra un pielāgojama telefona centrāle. Tāpat to var izmantot kā telesakaru vispārēju uzdevumu servera platformu, kas paredzēta augstas veiktspējas un augstas pieejamības pielietojumiem. Tā aparatūra ir veidota no brīvi sapārotām vairākām datoru vienībām, kuras veidotas pēc dalītas programmatūras arhitektūras.
Iekārtas arhitektūra ļauj veikt migrāciju, kā arī programmatūras atjaunināšanu darbības laikā (tā sauktā "dzīvā" migrācija vai atjaunināšana). Atšķirībā no daudzām citām komutācijas platformām, 200 DX veic programmatūras atjaunināšanu bez koda lāpīšanas, tāpēc darbojošais kods nav piesārņots ar nevajadzīgām pārejas instrukcijām. Turklāt, atšķirībā no dažādu programmatūras ielāpu "integrācijas pieņēmumiem", 200 DX arhitektūra padara pareizu programmatūras komponentu integrācijas testēšanu.
Programmatūras atjaunināšanai darbības laikā nepieciešamas divas datoru vienības. Viena izpilda veco ("darba") kodu, otra ielādē jauno programmatūru, darbojas tukšgaitā ("rezerves" režimā). Procesa, kuru sauc par "sasilšanu", laikā atmiņas zonas (piem. dinamiski piešķirtā atmiņa, izņemot kaudzes procedūras) tiek pārvietotas no vecās uz jauno datoru vienību. Tas nozīmē, ka darbam ar datu struktūru jābūt saderīgam ar veco un jauno programmatūras versiju. Datu kopēšana neprasa nekādas programmēšanas pūles, kamēr datu piešķiršana tiek veikta, izmantojot TNSDL valodu.
Emanuels Šiferss
Emanuels Šiferss (de; ru; Sanktpēterburga -  Sanktpēterburga) bija vācu izcelsmes Krievijas meistars šahā.
DX 200
Apraksts
200 DX iekārtu pieejamība pārsniedz 99,999 %, kā arī tām ir nozīmīga veiktspēja.
Emanuels Šiferss
Biogrāfija
Piedzimis Sanktpēterburgā vāciešu ģimenē. Viņa vecāki 19. gadsimta sākumā labākas dzīves meklējumos bija pārcēlušies no Prūsijas uz Krieviju. 1867. gadā beidzis ģimnāziju un iestājies Sanktpēterburgas universitātes juridiskajā fakultātē, bet vēlāk turpinājis mācīties fizikas un matemātikas fakultātē. Tomēr universitāti Šiferss nebeidza, jo 1871. gadā tika atskaitīts no tās. Vēlāk ieguvis mājskolotāja diplomu. Ar šahu šacis aizrauties būdams students un jau 1870. gadu sākumā kļuvis par Sanktpēterburgas spēcīgāko šahistu. Vēlāk kļuvis par ievērojamā Krievijas šahista Mihaila Čigorina skolotāju. 1876. gadā Čigorins pārspējis savu skolotāju, uzvarot Šifersu mačā ar rezultātu 7:3 (+7-3). Tomēr jau nākamajā mačā Šiferss revanšējies ar 7½:6½ (+7-6=1). Arī vēlākajos gados abi pretinieki bieži sacentušies savstarpējos mačos, kurus gan vienmēr, neraugoties uz sīvo cīņu, uzvarējis Čigorins. Kopējais šo maču rezultāts bijis +41-19=15 par labu Čigorinam. 1887. gadā Šiferss pirmo reizi piedalījies spēcīgā starptautiskā turnīrā Frankfurtē pie Mainas, kur 21 dalībnieka konkurencē ieguvis 10. vietu. 1894. gada Leipcigas turnīrā Šiferss dalījis 8.-9. vietu. 1895. gadā Šiferss sekmīgi piedalījies Hastingsas šaha turnīrā, kurā ieguvis 6. vietu aiz Harija Pilsberija, Mihaila Čigorina, Emanuela Laskera, Zīgberta Tarraša un Vilhelma Steinica. 1896. gadā Rostovā pie Donas nospēlējis maču ar Pasaules eksčempionu šahā Vilhelmu Steinicu, kurā zaudējis ar 4½:6½ (+6-4=1). 1896. gadā Nirnbergas šaha turnīrā dalījis 9.-10. vietu ar Mihailu Čigorinu. Bijis otrais divos pirmajos Viskrievijas šaha turnīros (1899./1900. gadā un 1901. gadā), kuros uzvarējis Čigorins. Šiferss bijis pazīstams arī kā šaha literāts. 1894. - 1898. gados bijis Sanktpēterburgas šaha žurnāla redaktors, bet 1891. - 1904. gados vadījis šaha nodaļas laikrakstos "Новости" ("Jaunumi"), "Петербургская газета" ("Pēterburgas avīze"), kā arī žurnāla "Нива" ("Druva") pielikumos. Sagatavojis publikācijai arī šaha spēles mācību grāmatu "Самоучитель шахматной игры" ("Šaha spēles pašmācība"), kura gan izdota jau pēc autora nāves.
DX 200
Apraksts
Iekārtu izmanto tradicionālajos mobilo sakaru komutācijas centros (MSC), LTE mobilo pakešu komutācijas vārtejās, kā arī VoIP pielietojumu serveros.
200 DX var samērā viegli pārnest uz jebkuru vispārējo operētājsistēmu. Visbiežāk lietotās OS ir Linux, ChorusOS un DMX. DMX ir 200 DX "dzimtā" operētājsistēma ar mikrokodola arhitektūru. Uzlabotās funkcijas, piemēram, TCP/IP steks un "dzīvās" migrācijas sastāvdaļas, tiek īstenotas kā atsevišķas bibliotēkas.
200 DX aparatūras izvietojuma arhitektūra var būt realizēta vairākos veidos:
Vēsture
Sistēmas attīstību 1970. gadu sākumā sāka Somijas valsts sakaru iekārtu ražotājs Televa Keijo Olkolas (Keijo Olkkola) vadībā.
Pirmais pasūtījums tika iegūts 1973. gadā 100 abonentu vietējai telefona centrālei mazā Houtskeras salā; iekārta piegādāta 1979. gadā.
1977. gadā Nokia kopā ar Televa izveidoja kopuzņēmumu Telefenno Oy, lai ražotu sakaru tīklu aparatūru. Telefenno attīstīja Nokia, pēc CIT-Alcatel licences ražoto E 10 sistēmu, kuru pārsauca par DX 100 un Televa izstrādātās ciparu telefona centrāles (tās prototips nosaukts par DX 200). DX 100 bija piemērotāka blīvi apdzīvotiem pilsētu rajoniem, bet DX 200 bija speciāli veidots reti apdzīvotiem apgabaliem. Vēlāk izrādījās, ka DX 200 sistēma ir pārāka par DX 100.
Nākamā DX 200 paaudze tika veidota uz Intel 8086 procesora bāzes un izmantoja gan Televa gan Nokia labākās iestrādes. Pirmās DX 200 otrās paaudzes centrāles sāka darbu 1982. gadā, un pēc dažiem gadiem tika iegūts 50 % Somijas fiksēto sakaru līniju tirgus. Līdz 1987. gadam DX 200 iekārtu apkalpoto abonentu līniju skaits bija pieaudzis līdz 400 000. Sākotnējie eksporta tirgi bija Ķīna, Nepāla, Apvienotie Arābu emirāti, Šrilanka, Zviedrija, Turcija un Padomju Savienība. 1984. gadā sākts izstrādāt DX 200 versiju mobilo sakaru tīklam NMT.
1980. gados Televa un līdz ar to DX 200 pārgāja Nokia īpašumā.
1991. gadā veikts pasaulē pirmais GSM zvans, izmantojot Nokia ierīces. Pamattīkla sastāvdaļas bija veidotas uz 200 DX platformas.
Kopš 2007. gada, kad Nokia un Siemens apvienoja savas tīklu nodaļas, DX 200 projekts ir kopuzņēmuma Nokia Siemens Networks pārziņā.
2009. gadā veikts pasaulē pirmais balss zvans LTE tīklos, izmantojot komerciālas, 3GPP standarta lietotāju un tīkla iekārtas, kurām pamatā bija DX 200.
Just a Minute
Just a Minute ir komēdiska BBC Radio 4 spēle, ko vada Nikolass Pārsonss. Pirmoreiz tā Radio 4 ēterā tika pārraidīta 1967. gada 22. decembrī, trīs mēnešus pēc stacijas izveides. Šī Radio 4 programma 2003. gadā saņēma Sony Radio Academy Award zelta apbalvojumu.
Spēles dalībnieku uzdevums ir runāt par iepriekš nezināmu tematu sešdesmit sekundes bez vilcināšanās, vārdu atkārtošanas vai novirzīšanās no temata. Komēdiskās situācijas rodas no mēģinājumiem iekļauties šajos noteikumos un dalībnieku diskusijām. 2011. gadā satīriķis Deivids Kvantiks Just a Minute panākumus pamatoja ar tā ārkārtīgi vienkāršo formātu.
Savā vairāk kā četrdesmit gadu vēsturē raidījums papildu popularitātei Apvienotajā Karalistē ir piesaistījis klausītājus visā pasaulē BBC World Service un pēdējos gados arī internetā.
Noteikumi
Dalībnieki pēc kārtas tiek aicināti runāt vienas minūtes garumā par konkrētu tematu (kas parasti netiek izziņots iepriekš), bez "vilcināšanās, atkārtošanās vai novirzīšanās no temata". Gadu gaitā šo noteikumu piemērošana nav bijusi vienmērīga un to interpretācija ir viens no faktoriem, kas rada komisku saspēli starp dalībniekiem, bieži vien apstrīdot spēles vadītāja lēmumus.
Pirmajos gados noteikumi bija sarežģītāki, papildus tika izmēģināti arī citi īpaši noteikumi, piemēram, vienā kārtā aizliedzot vārda "ir" (en) izmantošanu. Bet trīs pamata noteikumi ir piemēroti vienmēr.
Dalībnieks gūst vienu punktu par korektu izaicinājumu, runātājs gūst punktu par nekorektu izaicinājumu. Ja asprātīgs izteiciens aizrauj klausītājus studijā, bet nav korekts izaicinājums, spēles vadītājs var izaicinātājam piešķirt papildpunktu. Spēlētājs, kurš veic korektu izaicinājumu, pārņem runāšanu par tematu atlikušajā minūtes daļā vai līdz brīdim, kad viņš tiek veiksmīgi izaicināts. Persona, kas runā, skanot minūtes signāla, saņem punktu. Runātājs saņem papildpunktu, ja viņš runā veselu minūti bez pārtraukšanas.
Spēles beigās tiek apkopoti punkti un paziņots uzvarētājs, bet spēles pievilcība vairāk slēpjas humorā un dalībnieku un vadītāja diskusijās kā sacensībā.
Gliese 777
Gliese 777 ir zvaigzne, kas atrodas 15,9 pc attālumā no Zemes Gulbja zvaigznājā. Novērojumi liecina, ka zvaigznei ir divas planētas, no kurām viena ir Jupiteram līdzīga planēta. Raugoties no Zemes tā ir +5,71 zvaigžņlieluma objekts.
Zvaigzne ir apmēram par 4% masīvāka par Sauli, un ievērojami vecāka, aptuveni 6,7 miljardi gadu. Zvaigznes rādiuss ir 2,348 reizes lielāks nekā Saulei, un tās temperatūra ir 5588 K (5315 °C), tāpēc zvaigzne izstaro gaismu, kura pēc spektrālā sastāva ir līdzīga Saules gaismai.
Komisārs Megrē
"Komisārs Megrē" (Maigret) ir britu televīzijas seriāls, ko translē kanālā ITV. Pirmās sērijas pirmizrāde bija. Seriāls ir Žorža Simenona romānu adaptācija par franču detektīvu Žilu Megrē, kuru atveido Rovans Atkinsons. pēc pirmās sezonas panākumiem kanāls ITV pasūtīja vēl divas sērijas, kuru produkcija norisinājās no 2016. gada novembra līdz 2017. gada februārim.
Seriāla epizodes filmētas vairākās Ungārijas pilsētās, kas ļoti līdzinās Parīzei 1950. gados.
Jaunie laiki Šķērsielā
Sižets
Filma veidota kā turpinājums 1988. gadā iznākušajai filmai "Šķērsiela". 10 gadus pēc pirmās filmas iznākšanas autori ir atgriezušies mazajā Rīgas ieliņā.
Prāgas "Slavia" (futbols)
Prāgas "Slavia" (cz) ir Čehijas futbola klubs no Prāgas, kas spēlē Čehijas 1. (augstākajā) līgā. Klubs dibināts 1892. gadā un pēc Čehijas neatkarības atgūšanas 1993. gadā ir bijis otrs panākumiem bagātākais klubs.
Kluba sīvākie konkurenti ir Prāgas "Sparta". Slavia 20 reizes uzvarējusi nacionālajā čempionātā, vairākas reizes arī Čehijas kausā un 1938. gadā arī Mitropa (Centrāleiropas) kausā. Kopš Čehijas līgas izveides 1993. gadā klubs līgā uzvarējis sešas reizes. 1995.—1996. gada sezonā klubs iekļuva UEFA kausa pusfinālā, bet 2007.—2008. gada UEFA Čempionu līgā pirmoreiz iekļuva grupu turnīra kārtā, otro reizi to atkārtojot 2019.—2020. gada sezonā.
Bez vīriešu komandas klubam ir arī rezerves, jauniešu un sieviešu komanda.
Windows-1257
Windows-1257 (Windows Baltic) ir viena baita kodu lappuse, ko izmanto latviešu, igauņu un lietuviešu valodas atbalstam Microsoft Windows. Šī kodu lappuse ir līdzīga ISO 8859-13, bet atšķiras kodi A1, A5, B4, FF un 80–9F, ko Windows viena baita kodu lappusēs tipiski aizņem grafiskie simboli. Windows-1257 nav savietojams ar vecākajiem ISO 8859-4 un ISO 8859-10 kodējumiem.
Līdzīgi kā citām kodu lappusēm, šajā kodu lappusē atbalstītās valodas var tikt atbalstītas arī citās kodu lappusēs. Igauņu valodā var rakstīt arī izmantojot Windows-1252. Izmantojot šo lapu ir iespējams (bet tā darīts tiek reti) rakstīt poļu un vācu valodā. Vācu valodai specifiskās rakstzīmes būs identiskas tām, kas izmantotas Windows-1252.
Mūsdienu pielietojumos Windows-1257 vietā vēlams izmantot Unikodu.
Kodu lappuses izkārtojums
Tabulā parādīts Windows-1257 izkārtojums. Katrai rakstzīmei norādīts Unikoda ekvivalents un tā decimālais kods.
Fricis Grauds
Fricis Grauds (1888-1942) bija latviešu tālbraucējkapteinis, rēders. A/S "Rīgas kuģniecības sabiedrība" direktors rīkotājs, vēlāk rēderejas A/S "F. Grauds" līdzīpašnieks un direktors (1932-1937). Latvijas Tirdzniecības un rūpniecības kameras (LTRK) kuģu sekcijas priekšsēdētājs (1939-1940). Rīgas biržas komitejas padomes loceklis.
Dzīvesgājums
Dzimis 1888. gada 6. februārī Engures pagasta Ķesterciemā burukuģu īpašnieka Jēkaba Grauda ģimenē. No 12 gadu vecuma strādāja pie tēva par kuģapuiku. 1913. gadā beidza Ventspils jūrskolu un ieguva tālbraucēja kapteiņa tiesības. Pirmā pasaules kara laiku kā burinieka kapteinis pavadīja Krievijas ziemeļu ostas pilsētā Arhangeļskā, no 1918. gada Londonā. 1921. gadā atgriezās dzimtenē kā 1889. gadā Zviedrijā uzbūvētā kravas tvaikoņa Matheus kapteinis un līdzīpašnieks. Pēc nepilna gada tvaikonis Matheus, braucot uz Beļģiju ar Latvijas linu un kaņepju kravu, nogrima, savukārt kuģis Equator pēc pāris mēnešiem bez vēsts pazuda pie Dienvidamerikas krastiem, tomēr par apdrošināšanas maksām viņš iegādājās tvaikoņus Linhope un Everest. 1923. gadā kļuva par A/S "Rīgas kuģniecības sabiedrība" direktoru rīkotāju, bija tvaikoņa "Eversala" kapteinis (1926). 1930. gadā Graudam piederēja astoņi kuģi.
Lielās depresijas laikā Grauds nevajadzīgos vai sarežģīti remontējamos kuģus pārdeva vai sagrieza metāllūžņos, viņam piederošo kuģu skaits samazinājās no vienpadsmit līdz deviņiem. 1932. gadā Fricis Grauds kuģniecības sabiedrību pārveidoja par akciju sabiedrību ģimenes locekļiem un ilggadējiem biznesa partneriem. Par līdzekļiem, ko saņēma no kuģu pārdošanas, apdrošinātājiem un akciju emitēšanas, Grauds ekonomiskās krīzes laikā iegādājās septiņus jaunus kuģus. No 1935. līdz 1940. gadam viņam piederēja 17 kuģi, 1939. gadā Grauds nopirka piecus jaunus tvaikoņus, no tiem "Ķegums" bija vislielākais tvaikonis Latvijā. Pēc kuģu skaita tie bija 14% no Latvijas jūras flotes 1940. gadā, tuvākajiem konkurentiem Artūram Zēbergam, Pēterim Dannenbergam un Jānim Zalcmanim katram bija pa pieciem kuģiem. Viņa īpašumā bija arī četras jūras klases jahtas.
Pēc Latvijas okupācijas septiņus viņa Latvijā un Krievijā esošos kuģus nacionalizēja, tāpat arī visus nekustamos īpašumus, jahtas un automašīnas. Viņa nams Valdemāra ielā 7 Rīgā pārgāja Padomju Armijas īpašumā. 1941. gada 14. jūnija deportācijas laikā apcietināts un izsūtīts uz Krieviju, miris 1942. gada 26. martā Soļikamskā.
Grauda kuģu liktenis
1921. gada novembrī, braucot uz Beļģiju ar Latvijas linu un kaņepju kravu, uz kuģa Matheus izcēlās ugunsgrēks un tas gāja bojā, apkalpi izglāba zviedri, 1923. gadā pie Dienvidamerikas krastiem bez vēsts pazuda Graudam piederošais burinieks Equator.
Kaut gan pēc Latvijas okupācijas 1940. gada augustā Kirhenšteina valdība pavēlēja visiem kuģiem, kas atradās Atlantijas okeānā, atgriezties atpakaļ, Grauda rēderejai uzticīgo kuģu Everagra, Everalda, Everasma, Everelza, Ķegums kapteiņi palika Amerikā, pie kam visi kuģi saglabāja savus vārdus, sarkanbaltsarkano karogu un daļēji arī komandas, veicot reisus starp Atlantijas okeāna ostām.
Tvaikoni "Everita" (1939. gadā bija pārdots Ženijai Heinrihsonei) 1940. gada oktobrī ekspropriēja un nodeva Latvijas Valsts kuģniecībai. 1941. gada jūlijā kuģi konfiscēja PSRS kara flote un izmantoja kā transportkuģi ВТ-545. Tallinas aplenkuma laikā 1941. gada 28. augustā ar to mēģināja evakuēt visu Nargenas salas garnizonu ar četriem zenītlielgabaliem, tomēr pārlādētais kuģis uzskrēja uz mīnas un nogrima kopā ar vairāk nekā 1500 Sarkanās armijas karavīru.
Savukārt PSRS varas iestādes pēc Vācijas uzbrukuma PSRS sākuma apcietināja tvaikoņa "Everanna" kuģa kapteini, latviešu jūrnieku komanda tika noņemta no kuģa, un par "Sudrabu Edžu" pārdēvētā "Everanna" 1947. gadā nogrima Somu jūras līcī. Tvaikoņus "Everonika" un "Evertons" 1941. gada 22. jūnija konfiscēja Vācijas ostās. Par "Irmu" pārdēvētā "Everonika" 1944. gada 14. martā nogrima pie Norvēģijas krastiem, bet "Evertons" pēc kara atgriezās Graudu ģimenes īpašumā.